### NN 25/2017 (20.3.2017.), Plan prijama u državnu službu za pravosudna tijela u 2017. godini

Ministarstvo pravosuđa

558

Na temelju članka 43. stavka 2. točka b) Zakona o državnim službenicima (»Narodne novine« broj 49/12 - pročišćeni tekst, 37/13, 38/13, 1/15 i 138/15), uz prethodnu suglasnost Ministarstva financija, Ministarstvo pravosuđa utvrđuje sljedeći

PLAN

PRIJAMA U DRŽAVNU SLUŽBU ZA PRAVOSUDNA TIJELA U 2017. GODINI

I.

Ovim Planom prijama u državnu službu planira se prijam službenika/ica u pravosudna tijela u Republici Hrvatskoj.

Plan prijama u državnu službu utvrđuje se za 2017. godinu.

Pravosudna tijela u kojima se planira prijam službenika/ica u državnu službu i planirani broj službenika utvrđuje se u Tablici 1 koja čini sastavni dio ovoga Plana.

II.

Plan prijama u državnu službu sadrži:

- pravosudna tijela u koja se planira prijam službenika u državnu službu,

- stvarno stanje popunjenosti radnih mjesta u tim pravosudnim tijelima u 2016. godini,

- potreban broj državnih službenika na neodređeno vrijeme,

- potreban broj državnih službenika na određeno vrijeme zbog povećanja obima posla,

- podatke o popunjenosti radnih mjesta pripadnicima nacionalnih manjina,

- planirano zapošljavanje službenika pripadnika nacionalnih manjina.

III.

Prilikom popunjavanja radnih mjesta, pravosudna tijela dužna su provoditi odredbe zakona kojima je regulirano osiguravanje zastupljenosti pripadnika nacionalnih manjina u pravosudnim tijelima.

IV.

Pravosudna tijela popunjavat će radna mjesta prema ovom Planu, u skladu s pravilnicima o unutarnjem redu, a uz prethodno odobrenje Ministarstva pravosuđa.

Popunjavanje radnih mjesta provodit će se postupno tijekom godine, počevši od 1. srpnja 2017. godine, vodeći računa o osiguranim financijskim sredstvima i zadaćama pravosudnih tijela.

V.

Plan prijama u državnu službu za pravosudna tijela u 2017. godini stupa na snagu danom donošenja.

Klasa: 710-01/17-01/96

Urbroj: 514-03-01-01-01-17-01

Zagreb, 21. veljače 2017.

Ministar

Ante Šprlje, v. r.

Tablica 1

PLAN PRIJAMA U DRŽAVNU SLUŽBU ZA PRAVOSUDNA TIJELA U 2017. GODINI

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Redni broj | PRAVOSUDNO TIJELO | Popunjenost radnih mjesta 31. 12. 2016. | Popunjena radna mjesta pripadnicima nacionalnih manjina | Planirani prijam službenika na neodređeno vrijeme | | | Planirano zapošljavanje pripadnika nac. manj. | Planirani prijam službenika zbog povećanja obima posla (određeno vrijeme) | | |
| I.  vrste | II. vrste | III.  vrste | I.  vrste | II.  vrste | III.  vrste |
| 1. | Vrhovni sud Republike Hrvatske | 41 | 1 |  |  | 5 | 1 |  |  |  |
| 3. | Županijski sudovi | 544 | 25 | 10 |  | 10 | 3 |  |  |  |
| 4. | Trgovački sudovi | 448 | 11 | 5 |  | 15 | 3 |  |  |  |
| 5. | Upravni sudovi | 67 | 5 | 0 |  | 15 | 2 |  |  |  |
| 6. | Općinski sudovi | 3.226 | 189 | 10 | 10 | 20 | 5 | 10 | 10 |  |
| 7. | Državno odvjetništvo Republike Hrvatske | 32 | 1 | 2 |  | 3 | 0 |  |  |  |
| 8. | Ured za suzbijanje korupcije i organiziranog kriminaliteta | 21 | 1 | 2 |  | 4 | 0 |  |  |  |
| 9. | Županijska državna odvjetništva | 191 | 18 | 5 | 10 | 10 | 2 |  |  |  |
| 10. | Općinska državna odvjetništva | 518 | 27 | 5 | 10 | 15 | 3 |  |  |  |
|  | UKUPNO | 5.088 | 278 | 39 | 30 | 97 | 19\* | 10 | 10 |  |

\*od ukupnog broja službenika planira se prijam 19 službenika pripadnika nacionalnih manjina